Osnove kognitivno bihejvioralne terapije 2022.

UPUTSTVO ZA PREDISPITNU AKTIVNOST 1

Dragi studenti, evo šta je vaš zadatak

[bookmark: _GoBack]OPIS ZADATKA: u pesmama (misli se na muziku, tzv. muzičke kompozicije) potražite primere navedenih konstrukata koje smo do sada učili iz Beck-ovog i Ellis-ovog modela. Literatura su udžbenik i prezentacije + muzičko obilje. 
Predlažem da koristite tabelu i u desno polje zabeležite: 
· Deo pesme gde se spominje traženi konstrukt, a posebno boldujete konkretni deo za koji smatrate da je primer tog konstrukta/pojma
· „Izvođač“ i naziv pesme (ako nam zatreba za ZAVŠRNU PREZENTACIJU, tj. rekapitulaciju gradiva), kao da je referenca
Na primer: 
	Negativna automatska misao 
	....
Ma kog me boga za tebe pitaju! 
.....

(Prljavo kazalište)



	Racionalno uverenje 
	H.M.H. 

„Volio bih da te ne volim, ako odeš da te prebolim“ 

(ovo smo radili na nastavi pa ne detaljišem) 



NAPOMENA: ne morate za svaki pojam tražiti novu pesmu, možda u jednoj „kompoziciji“ nađete više  primera za različite pojmove. To ostavljam vama da se sami dosetite ili smislite.
AKTIVNOST IZVODITE U GRUPI od minimalno 4 i maksimalno 5 članova. (Izuzetno i u dogovoru sa nastavnikom radite sami ili u manjoj grupi) 

ROK: do 29. APRILA u ponoć 
PRODUŽENI ROK (ako baš zatreba): do 03. MAJA u ponoć 
Poslati na email nastavnika: tovilovic@ff.uns.ac.rs tabelu sa imenima svih članova grupe. Kao subject maila molim vas navedite KBT Pesmo moja 

OCENJIVANJE: za ovu aktivnost dobijate 10 bodova. Ceni se i ocenjuje potpunost zadatka, vaš angažman i domišljatost. 
Ukoliko imate neke nedoumice, javite se mejlom nastavniku. 

SPISAK TRAŽENIH KONSTRUKATA/POJMOVA: 
1. Iracionalno uverenje (forma zahtev, moratiranija) 
2. Iracionalno uverenje (forma užasavanje)
3. Iracionalno uverenje (forma nepodnošenje)
4. Iracionalno uverenje (forma globalna osuda) 
5. Racionalno uverenje 
6. Primer tolerisanja frustracije 
7. Primer dugoročnog hedonizma 
8. Primer samoprihvatanja 
9. Primer bezuslovnog prihvatanja drugih ljudi
10. Primer bezuslovnog prihvatanja života
11. 3 primera negativnih automatskih misli
12. 5 primera RAZLIČITIH KOGNITIVNIH DISTORZIJA (sa liste koju imate u udžbeniku)
13. Primer disfunkcionalne pretpostavke (ako-onda format)
14. Primer ključnog uverenja koje predstavlja određenu kognitivnu shemu
15. Po vašem izboru izdvojite KBT HIT pesmu (navedite link i minutažu, da bismo u završnoj prezentaciji mogli da pustimo drugim grupama i proverimo znanje) 

Nadam se da ćete kroz ovu predispitnu aktivnost puno naučiti iako je zabavno ;)

S.Tovilović 
16. april 2022. 






